ලක්සල ආයතනයේ www.laksala.gov.lk නිල වෙබ් අඩවිය වෙබ් සම්මාන උළලේ රජ්‍ය අංශයෙන් තෙවැනි ස්ථානය දිනා ගනිමින් ලෝකඩ සම්මානයෙන් පිදුම් ලබා තිබේ.තාක්ෂණික වශයෙන් පවතින විශිෂ්ට නිමාව, අන්තර්ගතය යන සාධක හේතුවෙන් ජාතික හස්ත කර්මාන්ත මණ්ඩලය හෙවත් ලක්සල ආයතනයට මේ සම්මානය හිමි වී ඇති අතර මේ වෙබ් අඩවිය ආරම්භ කොට මාස පහක් වැනි කෙටි කලක් ඇතුළත සම්මානයට පාත්‍ර වීම විශේෂත්වයකි.දේශීය හස්ත කර්මාන්ත ක්ෂෙත්‍රය හරහා බිහි වන නිර්මාණ ජාත්‍යන්තරයේ ප්‍රචලිත කිරීම වෙනුවෙන් ප්‍රමුඛතම ස්ථානයක පසු වන ලක්සල ආයතනයේ වෙබ් අඩවිය හරහා ආජ්‍ය ආයතනයක් ලෙස දැක්ම, මෙහෙවර, පුමුඛතම වටිනාකම, අළෙවිසැල්වල විහිදීම හා වාර්ෂික මූල්‍ය වාර්තා යනාදිය සම්බන්ධයෙන් නිවැරදිව සන්නිවේදනය කරමින් නිර්මාණය කර තිබීම මෙහි දී ඇගයිමට ලක්ව තිබේ.දර්ශනීය ඡායාරූප පෙළකින් සමන්විත වන www.laksala.gov.lk වෙබ් අඩවියේ එක් එක් නිෂ්පාදන පිළිබඳව වෙන වෙනම තොරුතුරු ඒකරාශීකොට තිබීම හා පහසුවෙන් පරිහරණය කිරීමේ පහසුවන අයුරින් නිර්මාණය කර තිබීම ඇගයිමට ලක් වී ඇත.කලක් පාඩු ලබන ආයතනයක්ව තිබූ ලක්සල නවීකරණය වීමත් සමඟ එම වෙබ් අඩවිය නිර්මාණය වූ අතර වෙබ් අඩවිය හරහා අන්තර්ජාල මිලදී ගැනීම්වලට යොමු විය හැකි වීම මෙහි ඇති විශේෂත්වයකි.